OpenLLM-France/wikimedia huggingface dataset:
# Llibre de cuina/Receptes/Salsa picant
### Ingredients

* 1 got de vi ple de vinagre.
* 1 ramet de farigola.
* 1/2 fulla de llorer.
* 1 all.
* 1 escalunya o una mica de ceba picada.
* Un pols de pebre blanc.
* Sal.
* 1 cullerot ple de brou de carn (o pastilles).
* 1 1/2 cullerada grossa de farina.
* 30 g de mantega.
* Uns ramells de julivert fresc.

### Preparació

Abocarem en un pot el vinagre, hi afegirem la farigola, l'all, l'escalunya o bé la ceba i el pebre. Ho deixarem coure fins que s'hagi reduït gairebé tot el vinagre. Aleshores hi posarem el brou i que bulli uns 2 minuts, i a continuació ho passarem pel xinès. En una cassola fondrem la mantega i hi desfarem la farina, i hi afegirem el preparat anterior. Ho batrem amb la forquilla per tal que es lligui, incorporant-hi el julivert picat; comprovarem si està ben adobat i ho deixarem que bulli uns dos minuts més. Podem servir aquesta salsa amb llonzes de carn o d'aviram fredes.
# Flora del Pirineu català/Saxifraga longifolia

La corona de rei és una herba perenne de la família de les saxifragàcies que, tot i ser rara, és endèmica dels Pirineus. Es pot trobar a fissures de les roques de l'estatge subalpí de la serralada pirinenca fins als 2.500 m. En català es coneix també com a altimira, herba de cingle i onosma.
| Aspecte general: rosetes isolades | Inflorescència |
TORNAR a l'índex
# Flora del Pirineu català/Saxifraga oppositifolia

L'herba de les set sagnies és una planta herbàcia perenne de la família de les saxifragàcies que creix freqüentment en pedrusques i tarteres de l'alta muntanya pirinenca, entre els 1.700 i els 3.000 m d'altitud. En català també s'anomena herba prima i saxífraga opositifòlia.
| Aspecte general | Detall d'una flor |
TORNAR a l'índex
# Flora del Pirineu català/Saxifraga pentadactylis

La saxífraga pentadàctila és una planta herbàcia perenne i silicícola de la família de les saxifragàcies que es fa de manera força rara a roques de l'estatge alpí i subalpí de la serralada pirinenca, entre els 2.000 i els 3.100 m d'altitud. En català també s'anomena herba prima i saxífraga de cinc dits.
TORNAR a l'índex
# Flora del Pirineu català/Saxifraga moschata

L'herba del nord és una herba perenne de la família de les saxifragàcies que es fa en pastures i roques de l'estatge alpí i subalpí de la serralada pirinenca, entre els 1.700 i els 3.000 m d'altitud. És força comuna. En català també s'anomena herba de les set sagnies i saxífraga moscada.
| Aspecte general | Detall de la flor |
TORNAR a l'índex
# Flora del Pirineu català/Saxifraga paniculata

La corona de reina és una planta herbàcia perenne de la família de les saxifragàcies que creix de manera bastant abundant en roques i pedruscalls calcaris de l'alta muntanya i l'estatge montà de la serralada pirinenca fins als 2.900 m d'altitud.
| Aspecte general de la planta | Inflorescències: panícules |
| Detall de les flors | Fulles: formen rosetes i són serrades amb puntes de carbonat càlcic |
TORNAR a l'índex
# Flora del Pirineu català/Saxifraga pubescens

La saxífraga pubescent és una planta herbàcia perenne de la família de les saxifragàcies que es fa, de manera habitual, en tarteres i roques de l'alta muntanya pirinenca fins als 2.900 m d'altitud. En català també s'anomena herba de les set sagnies i herba prima.
TORNAR a l'índex
# Flora del Pirineu català/Saxifraga rotundifolia

La saxífraga rotundifòlia és una planta herbàcia perenne de la família de les saxifragàcies. Bastant rara, es pot trobar a herbassars megafòrbics de l'estatge subalpí de la serralada pirinenca entre els 1.200 i els 2.200 m d'altitud. En català també s'anomena saxífraga de fulla rodona.
TORNAR a l'índex
# Flora del Pirineu català/Saxifraga media

La saxífraga mitjana és una planta herbàcia perenne de la família de les saxifragàcies. Neix de manera freqüent a les fissures de les roques calcàries de l'alta muntaya pirinenca entre els 1.600 i els 2.800 m d'altitud. En català també es coneix pel nom d'herba prima.
TORNAR a l'índex
# Flora del Pirineu català/Saxifraga praetermissa

La saxífraga preterida és una herba perenne poc freqüent de la família de les saxifragàcies la qual es troba a pedruscalls humits de l'alta muntanya pirinenca des dels 1.700 fins als 3.300 m d'altitud.

### Enllaç extern

* Aspecte general de la planta
* Flors
TORNAR a l'índex
# Flora del Pirineu català/Saxifraga retusa

La saxífraga retusa és una planta herbàcia perenne de la família de les saxifragàcies que es fa en pastures i roquissers de l'estatge alpí de la serralada pirinenca. És una planta molt rara i només es pot trobar entre els 2.200 i els 3.100 m d'altitud.

### Enllaç extern

* Aspecte general de la planta
* Detall de la flor
TORNAR a l'índex
# Llibre de cuina/Receptes/Botifarra de cornes
### Ingredients

* Cornes.
* Freixura.
* Carns de tocino.
* Pebre.
* Carn del cap.
* Greix.
* Sal.

### Preparació

Feu coure les cornes, la carn del cap i la freixura. Tritureu-ho tot i barregeu-ho amb el mateix greix, farciu els budells i escaldeu-los.
# Llibre de cuina/Receptes/Botifarra dolça
### Preparació

Recepta típica per afeccionats a fer embotit a casa seva. Aquesta botifarra dolça és molt popular a la comarca de l'Empordà en els pobles de la qual es considera com al més excel·lent dels plats Adquirirem 40 centimetres de budell per a embotit i 300 grams de llom de porc i que picarem molt bé, adobant-lo amb sal, sucre i ratlladures de la pela de la llimona. Farem l'embotit, lligant el budell d'un extrem i, un cop ben ple, el lligarem de l'altre extrem i el penjarem un parell d'hores. Després en una cassola amb aigua, amb unes cullerades de sucre i el suc d'una llimona hi tirarem la botifarra, deixant-la coure poc a poc fins que el brou quedi a punt de caramel. Tallarem unes llesques de pa i tirarem el pa al brou, a fi que s'impregni del seu suc i, finalment, servirem la botifarra amb el pa al voltant.
# Llibre de cuina/Receptes/Bou estofat
## Ingredients

* 600 grs. de bou de la culata o del maluc.
* 100 grs. de llard.
* 300 grs. de ceba.
* 100 grs. de tomàquets frescos.
* 1 all.
* 1 copeta de licor plena de vi ranci.
* 1/2 quilo de patates.
* 150 grs. de botifarra crua.
* 100 grs. de bolets frescos o de llauna.
* 1 gra de pebre.
* 2 fulles de llorer.

## Preparació

En una olla de ferro al foc, amb el llard, hi sofregirem la ceba pelada i tallada a tires; quan estigui daurada hi afegirem l'all picat i la carn tallada a trossos, ho deixarem fer fins que la carn estigui daurada, afegint en aquest moment, els tomàquets pelats i picats, el vi ranci, les fulles de llorer i el gra de pebre.
Taparem l'olla amb un paper d'estrassa i al damunt hi posarem un plat de sopa amb aigua. Ho deixarem coure lentament 2 hores.
Pelarem les patates i les hi tirarem senceres, si són petites, afegint-hi també els bolets i la botifarra tallada a quatre trossos; ho deixarem fer tot junt fins que estigui ben cuit i en el seu punt.
# Llibre de cuina/Receptes/Braç de gitano
### Ingredients

* Crema o melmelada.
* Sucre.
* Pasta de sara.

### Preparació

Amb la pasta de sara, prepareu un pa de pessic prim. un cop cuit doblegueu-lo amb cura perquè agafi flexibilitat i no es trenqui a l'hora d'entollar-lo. Poseu al damunt una capa de crema o melmelada, enrotlleu la pasta per formar el braç de gitano. Guarniu-lo amb una mica de sucre.
# Llibre de cuina/Receptes/Briuat de pollastre
## Ingredients

* 1 pollastre tallat en quatre
* 6 cebes
* 3 ous
* Canyella
* Sal
* Pebrot negre
* Gingebre en pols
* Safrà
* 40 grams de julivert fresc picat
* 1 cullera de Smen (o 2 de Mantega)
* 2 culleres grans de mel
* Oli de girasol
* 1 paquet de fulles de pasta (sovint anomenades bric)
* Mantega fosa
* 5 culleres de sucre glassejat
* sucre glaç o mel per decorar.

## Preparació

Rentem la ceba i la piquem ben fineta. En una cassola posem el julivert, el pollastre i la ceba i ho deixem mitja hora al foc. Després traiem el pollastre i el desossem i deixem la ceba amb el julivert, els ous, el sucre, les espècies i la canyella a la cassola i el barregem amb tot el que havia en la cassola i després formem triangles amb la massa bric i el posem al forn fins que es posin daurades. Finalment el decorem amb el sucre de llustre.

## Bibliografia

«Briuat de pollastre». La teva cuina al teu costat. [Consulta: 7 juny 2015].
# Llibre de cuina/Receptes/Botifarra amb mongetes
### Ingredients

* 4 botifarres tendres.
* 100 grs. de llard.
* 600 grs. de mongetes seques.
* Aigua.
* Sal.

### Preparació

Posades en remull des de la vigília, les courem en aigua freda. A mig coure les adobarem i, un cop cuites, les escorrerem ben bé de l'aigua. Punxarem les botifarres amb una agulla per evitar que es reventin i les fregirem en una paella grossa al foc amb el llard. Un cop fregides les guardarem en un lloc temperat. A la mateixa paella hi fregirem les mongetes, deixant-les daurar. Ambdues coses es serveixen ben calentes i en una plàtera a taula.
# Llibre de cuina/Receptes/Botifarres a la cendra
### Ingredients

* Botifarres.
* Paper d'estrassa.

### Preparació

Emboliqueu les botifarres en paper d'estrassa i colgueu el paquet amb cendres. Cobriu-lo tot amb brases ben rogenques i espereu que es cogui.
# Llibre de cuina/Receptes/Braç de gitano de patata
### Ingredients

* Patates.
* Mantega.
* 1 carrota.
* Una mica de llard.
* Nou moscada.
* Bexamel.
* Carn de vedella o de tocino.
* 1 ceba.
* 1 all.
* Oli.
* Maionesa.

### Preparació

Bulliu la patata com si fos puré i escorregueu-la ben escorreguda. Axafeu-la amb un troç de mantega, de manera que quedi un puré ben espès. A part, rostiu al forn la carn magra o bé la carn de vedella, la ceba, la carrota i l'all fins que quedi ben cuit. Mentre es cou, piqueu el llard amb l'oli , una mica de bexamel i una mica de nou moscada, i aboqueu aquesta mescla al rostit. Treieu-lo del forn i passeu-lo tot pel passapuré. Esteneu la patata al damunt d'un drap humit i disposeu al damunt una capa de maionesa i una capa de farcit alternativament fins que tingueu el gruix desitjat. Encabat doblegueu el drap de manera que la massa quedi enrotllada sobre ella mateixa. Cobriu el braç de gitano amb maionesa i serviu-lo aviat calent.
# Llibre de cuina/Receptes/Brossat d'ovella
### Ingredients

* Xerigot.

### Preparació

Escalfeu el xerigot (l'aigua que queda d'escórrer el formatge) i quan vulgui bullir aboqueu-hi una mica d'aigua freda. Retireu-lo del foc i deixeu-lo estar. De mica en mica el brossat s'anirà dipositant i el podreu separar de l'aigua.
# Llibre de cuina/Receptes/Brioixos
### Ingredients

* 500 gr. de farina de blat.
* 250 mililitres de llet a temperatura ambient.
* 20 grs. de llevat fresc.
* 75 gr. de sucre.
* Una culleradeta de sal.
* 1 ou.
* 75 grs. de mantega.
* 1 culleradeta de vainilla.
* Ratlladura de 1/4 de taronja.
* Ou batut per pintar.
* Un polsim de sal.
* Mantega fosa per pintar els panets després d’enfornar.

### Preparació

Com ja és habitual en un bol formarem un volcà amb la farina i hi abocarem la llet amb el llevat dissolt i una culleradeta de sucre. Barregeu-ho amb una cullera i cobriu el bol amb un drap de cuina. Deixeu reposar 15 minuts aproximadament. Afegiu la resta d’ingredients: el sucre que ens ha quedat, l’ou, la ratlladura de taronja, la mantega, la vainilla i un polsim de sal. Amassarem fins que ens quedi una massa homogènia, si observeu que és massa enganxosa podeu afegir una mica de farina més, i deixarem reposar fins que dobli el volum (2 hores). Passat el temps de fermentació, formarem unes boletes sobre una superfície enfarinada. Podeu farcir-les del que vulgueu: xocolata, melmelada, sobrassada, et. Col·loqueu les boles en un motllo de magdalena, pinteu-les amb l’ou batut i enforneu-les a 200º durant uns 15-20 minuts fins que s’hagin daurat. A continuació, una vegada siguin fora del forn, les pintarem amb la mantega.
# Guia Linux Mint 9/Escriptori Gnome

Aquesta guia es centrarà en les tecnologies i les eines que són específiques de Linux Mint i proveirà informació quant a algunes de les aplicacions i tecnologies incloses per defecte a la Main Edition.

## L'Escriptori Gnome

L' "Escriptori" és el component del sistema operatiu responsable dels elements que apareixen en ell: El Panell, el Fons d'escriptori, el Centre de Control, elsmenús... etc.
La Main Edition de Linux Mint utilitza l'escriptori "Gnome" el qual és fàcil d'utilitzar i es centra en fer les coses senzilles per a l'usuari.
El GNOME o Gnome és un entorn d'escriptori per a sistemes operatius del tipus Unix sota una tecnologia denominada X-Window, que es troba disponible actualment en més de 35 llengües. Forma part oficial del projecte GNU.
El projecte GNOME (GNU Network Object Model Environment) sorgeix l'agost de 1997 com a projecte encapçalat per Miguel de Icaza per a crear un entorn d'escriptori completament lliure per a sistemes operatius lliures, en especial per a GNU/Linux. Des del principi, l'objectiu principal del GNOME ha estat proporcionar un conjunt d'aplicacions atractives i un escriptori de fàcil ús.
En aquells moments, existia un altre projecte anterior al GNOME amb els mateixos objectius, però amb diferents mitjans: el KDE. Els primers desenvolupadors del GNOME criticaven aquell projecte perquè es basava en la biblioteca de controls gràfics Qt, que no era compatible amb els principis del programari lliure. Anys més tard, els problemes amb la llicència Qt s'han resolt i aquestes crítiques han cessat. No obstant això, els dos projectes segueixen diferents rumbs tecnològics i es fan una competència amistosa.
Com amb la majoria de programes de GNU, el GNOME ha estat dissenyat per a executar-se en tota la gamma de sistemes operatius del tipus Unix amb X-Window, i especialment pensat per al GNU/Linux. Des dels seus inicis, s'ha usat la biblioteca de controladors gràfics GTK, originalment creada per al programa GIMP. A mesura que el projecte ha anat progressant en els últims anys, els seus objectius s'han estès per a tractar una sèrie de problemes a la infraestructura Unix existent.

## MintMenu

Linux Mint conté un sistema de menú únic anomenat mintMenu. Aquest menú inicialment va estar inspirat en el menú "Slab" desenvolupat per SUSE però difereix en moltes coses. Linux Mint també porta el menú per defecte de Gnome que podeu activar per reemplaçar el mintMenu, més endavant veurem com fer-ho. MintMenu val la pena de la corba d'ensenyament i, encara que és molt diferent del que esteu acostumats a usar, probablement us encantarà un cop us hàgiu acostumat. Per obrir el mintMenu, feu clic al botó Menu del racó inferior esquerre de la vostra pantalla.
# Guia Linux Mint 9/Arxivar com a PDF
## Arxivar correus i llocs web com a PDF

Afegiu les webs als favorits quan voleu llegir-les en un altre moment? Manteniu els antics correus a la vostra safata quan contenen informació que no necessiteu recordar? No estan els vostres favorits i la safata d'entrada del correu plens de coses que no necessiteu però que no voleu perdre? No hauríeu de guardar aquest tipus d'informació en un altre lloc? Evidentment podeu utilitzar Tomboy Notes però enganxar un article sencer d'una Web a una nota no és exactament gaire adequat, podeu perdre les imatges, el disseny i molta informació. Perquè no simplement imprimiu el contingut? No en paper, sinó com un fitxer PDF...
Afegiu les webs als favorits quan voleu llegir-les en un altre moment? Manteniu els antics correus a la vostra safata quan contenen informació que no necessiteu recordar? No estan els vostres favorits i la safata d'entrada del correu plens de coses que no necessiteu però que no voleu perdre? No hauríeu de guardar aquest tipus d'informació en un altre lloc? Evidentment podeu utilitzar Tomboy Notes però enganxar un article sencer d'una Web a una nota no és exactament gaire adequat, podeu perdre les imatges, el disseny i molta informació. Perquè no simplement imprimiu el contingut? No en paper, sinó com un fitxer PDF...
Escolliu l'impressora "PDF" i cliqueu al botó "Imprimir".
La pàgina que estàveu mirant s'imprimirà a un document PDF ubicat a la Carpeta d'inici. Igualment podeu imprimir correus des de Thunderbird o qualsevol tipus de contingut des de qualsevol altra aplicació, i desar el contingut en un nou fitxer PDF al vostre directori Home/Documents.
# Guia Linux Mint 9/Edicions

'Edicions
Aquest manual cobreix la “Main Edition” (Edició Principal).
Una “Edition” és simplement una “edició” especial de Linux Mint que està pensada per adreçar-se a una necessitat concreta. Aquí tenim les edicions més populars:
Com podeu veure, algunes d'aquestes “edicions” estan etiquetades com a “Community Edition”. Això significa que són desenvolupades i mantenides per la Comunitat Linux Mint. Si no sabeu quina edició escollir, us recomanem escollir la Main Edition.
Si preteneu redistribuir o fer un ús comercial de Linux Mint als EUA o al Japó i no coneixeu les lleis sobre patents, hauríeu de fer servir “CD no Codecs”, pel contrari, si podeu, millor utilitzar el CDV que té més programari i suport total multimèdia.
# Guia Linux Mint 9

Linux Mint és una distribució del sistema operatiu GNU/Linux basada en Ubuntu (des del 7 de setembre de 2010 també té una edició basada en Debian).
L'objectiu principal d'aquesta distribució és facilitar als usuaris que volen utilitzar formats privatius en la seva vida diària. Per això, incorpora un seguint de paquets privatius, prioritzant així el "confort" de l'usuari, respecte la llibertat de programari,per tal de poder reproduir arxius mp3 i altres formats sense la necessitat d'afegir manualment connectors.
Tot i que la guia us servirà per qualsevol versió de Linux Mint, heu de saber que hi ha més versions de Linux Mint. A la pàgina oficial de Linux Mint hi trobareu més informació i guies d'altres versions. http://www.linuxmint.com/

## Guia Linux Mint
### Isadora (Mint 9)

    Guia Linux Mint/Introducció a Linux Mint
    Guia Linux Mint/Nombres i noms de versions
    Guia Linux Mint/Edicions
    Guia Linux Mint/On trobar ajuda
    Guia Linux Mint/Instaŀlació Linux Mint
    Guia Linux Mint/Escriptori Linux Mint
    Guia Linux Mint/Instaŀlació programari
    Guia Linux Mint/Actualitzar_Linux_Mint
    Guia Linux Mint/Arxivar_com_a_PDF
    Guia Linux Mint/Què_més_puc_fer_amb_Mint
* Autoria: Miquel Adroer Llauradó (Usuari:Miquel Adroer)
** Blog: http://miquel66.caliu.cat
# Llibre de cuina/Receptes/Gaspatxo

El gaspatxo (gazpacho en castellà, gaspacho en portuguès) és una sopa freda elaborada amb ingredients crus, tradicional del sud d'Espanya i Portugal. També es coneix com a "gaspatxo andalús".

## Ingredients

* 1/2 ceba (es pot modificar al gust).
* 3 grills d'all (també al gust).
* Una mica de sal.
* 1/2 got (petit) de vinagre.
* 1 got (petit) d'oli d'oliva.
* 2 tomàquets mitjans.
* 3 pebrots.
* 1/2 cogombre.
* 4 gots d'aigua.
* Pa.

## Preparació

Passeu-ho tot per la batedora i serviu-ho el més fred possible.

### Trucs i variants

* Hi podem afegir una mica de pa dur per donar-li espessor abans de triturar-ho tot.
* Podem condimentar-lo amb pebrot vermell. Això li donarà un color més vermellós.
* Per tal que quedi més fi, podem treure la pell del tomàquet, o si no passar-lo per un sedàs (colador fi o "xino") per treure-li la grana.
* No hi ha consens universal entre la quantitat d'aigua i de pa que cal fer servir. És a dir, com més aigua tingui més aigualit serà, i com més pa hi posem més espès serà.
* La recepta del gaspatxo no és fixa. Podem variar els ingredients amb altres vegetals, com per exemple raïm, cireres, etc. Podem anar jugant amb diferents combinacions com es faria amb una amanida.
* Si no tenim prou temps per refredar-lo, podem afegir-hi aigua de la nevera, o bé substituir un dels gots d'aigua per glaçons de gel.
# Llibre de cuina/Receptes/Garbura

La garbura és una sopa occitana que es menjava a diari a pagès a Gascunya.

## Ingredients

* 500g de mongetes verdes o seques
* 300g de patates
* 250g de pastanaga
* 3 naps
* 2 cebes
* 1 col petita
* oca o ànec confitat
* força pa tallat en llesques
* all
* julivert

## Preparació

Renteu les verdures i talleu-les a trosos. Trinxeu l'all i el julivert. Poseu aigua en una cassola a escalfar i, quan bulli, tireu-hi les verdures, l'all i el julivert. Coeu durant mitja hora en una olla exprès (o una hora en olla normal). Traieu l'ànec confitat de la llauna i tireu-lo tal qual a l'olla. Coeu durant mitja hora més, sense cobrir. Rectifiqueu de sal. Afegiu les llesques de pa i serviu. Ha de quedar ben espessa, tradicionalment es diu que la cullera s'ha de poder aguantar completament vertical al mig de l'olla o la sopera.

## Variants

Tant les verdures com la carn utlitzada s'usàven segons la temporada, a quins aliments tenia cadascú més accés i als gustos particulars de cadascun. A l'estiu, per exemple, s'hi podien afegir fabes, pèsols, mongetes verdes, etc. Les quantitats també es poden variar al gust.
# Llibre de cuina/Receptes/Girelles
### Ingredients

* Arròs.
* Ous.
* Sal.
* Greix de la panxa del corder.
* All i julivert.
* Budell de corder

### Preparació

Feu coure l'arròs i barregue-lo amb el greix esbocinat i els ous. Amani_lo amb all i julivert, saleu al gust i farciu el budell amb la massa. Recordeu que no convé embotir massa el budell perquè no es rebenti. Poseu-lo a bullir fins que pogueu clavar-hi una agulla de fer mitja sense que es taqui. Si el mengeu l'endemà de festa major i us queda una mica de suquet del rostit, el podeu fer vservir per amanir les girelles.
# Llibre de cuina/Receptes/Got fan

El got fan 葛粉 és una sopa calenta semblant al púding tradicional de la gastronomia xinesa. Es considera un plat casolà tradicional a Hong Kong i a la Xina, ja que costa molt de trobar a bars i restaurants. La recepta de la sopa és força senzilla, només cal bullir l'aigua i la pols que s'obté de les arrels de la planta. S'hi afegeix sucre per endolcir-la.
# Llibre de cuina/Receptes/Guatlles Montseny de Girona
### Ingredients

* 8 guatlles.
* 1 ceba grossa.
* 1/4 de quilo de salsitxes.
* 12 ametlles torrades.
* 1 gotet de vi, ple de vi ranci.
* Julivert fresc.
* Canyella en pols.
* Oli.
* Sal.

### Preparació

Plomades les guatlles, les passarem per la flama d'alcohol o del gas i les buidarem i adobarem amb sal i pebre, les sofregirem en una cassola al foc amb l'oli roent (pot ser llard). Un cop fetes hi afegirem les salsitxes tallades a trossos i la ceba pelada i picada i ho deixarem fer poc a poc. Picarem al morter les ametlles pelades amb una mica de julivert i la canyella i ho diluirem amb el vi que abocarem damunt les guatlles. Si convé hi afegirem una mica d'aigua freda. Couran ara uns 15/25 minuts més. Les servirem senceres i amb tota la seva salsa.